b'\n_START_ARTICLE_\nKova\xc4\x8di\xc4\x87i (Novo Sarajevo, BiH)\n_START_PARAGRAPH_\nNovosarajevska mjesna zajednica Kova\xc4\x8di\xc4\x87i ili Donji Kova\xc4\x8di\xc4\x87i  jedna je od grani\xc4\x8dnih mjesnih zajednica op\xc4\x87ine Novo Sarajevo u odnosu na op\xc4\x87inu Centar. Smje\xc5\xa1tena je na lijevoj obali rijeke Miljacke. Toponim Kova\xc4\x8di\xc4\x87i, pod kojim stanovnici Sarajeva u svakodnevnoj komunikaciji obi\xc4\x8dno podrazumijevaju i Gornje Kova\xc4\x8di\xc4\x87e, u zadnjih desetak godina se uglavnom ve\xc5\xbee za sjedi\xc5\xa1te OHR-a  i most Suade i Olge (prije most Vrbanja), na kojem su pale prve civilne \xc5\xbertve tijekom rata u Sarajevu 1992. \xe2\x80\x93 1995. godine._NEWLINE_Humanitarno-karitativna udruga bosanskih franjevaca "Kruh sv. Ante" otvorila je pu\xc4\x8dku kuhinju ovdje , u srijedu 7. velja\xc4\x8de 2001. godine. Otvorena je u prostorijama Franjeva\xc4\x8dkoga me\xc4\x91unarodnog studentskog centra u Zagreba\xc4\x8dkoj 18. Priprema svakodnevno tople obroke za 270 osoba. Tad je to bila druga pu\xc4\x8dka kuhinja Kruh sv. Ante u Sarajevu.'